CELEX: 32010D0749
Language: mt
Date: 2010-12-02 00:00:00
Title: 2010/749/UE: Deċiżjoni tal-Kummissjoni tat- 2 ta’ Diċembru 2010 li temenda d-Deċiżjoni 2007/453/KE dwar l-istatus tal-Indja, tal-Perù, tal-Panama u tal-Korea t’Isfel fir-rigward tal-BSE (notifikata bid-dokument numru C(2010) 8352)  Test b’relevanza għaż-ŻEE

4.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 318/47
            
         DEĊIŻJONI TAL-KUMMISSJONI
   tat-2 ta’ Diċembru 2010
   li temenda d-Deċiżjoni 2007/453/KE dwar l-istatus tal-Indja, tal-Perù, tal-Panama u tal-Korea t’Isfel fir-rigward tal-BSE
   (notifikata bid-dokument numru C(2010) 8352)
   (Test b’relevanza għaż-ŻEE)
   (2010/749/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabbilixxi regoli għall-prevenzjoni, kontroll u eradikazzjoni ta’ ċertu enċefalopatija sponġiformi li tinxtered (1), u b’mod partikolari t-tielet sottoparagrafu tal-Artikolu 5(2) tiegħu,
   Billi:
   
               (1)
            
            
               Ir-Regolament (KE) Nru 999/2001 jistipula r-regoli għall-prevenzjoni, il-kontroll u l-eradikazzjoni tal-enċifalopatiji sponġiformi trasmissibbli (TSEs) fl-annimali. Għal dan l-għan, l-istatus tal-enċefalopatija sponġiformi bovina (BSE) ta’ Stat Membru jew ta’ pajjiżi terzi jew reġjuni tagħhom (“pajjiżi jew reġjuni”) għandu jiġi ddeterminat permezz ta’ klassifikazzjoni f’waħda minn tliet kategoriji skont ir-riskju tal-BSE involut, jiġifieri riskju ta’ BSE negliġibbli, riskju ta’ BSE kkontrollat u riskju ta’ BSE mhux determinat.
            
         
               (2)
            
            
               L-Anness tad-Deċiżjoni tal-Kummissjoni 2007/453/KE tad-29 ta’ Ġunju 2007 li tistabbilixxi l-istatus tal-BSE ta’ Stati Membri jew ta’ pajjiżi terzi jew ta’ reġjuni tagħhom skont ir-riskju tal-BSE tagħhom telenka l-pajjiżi jew ir-reġjuni skont l-istatus ta’ riskju ta’ BSE tagħhom (2):
            
         
               (3)
            
            
               L-Organizzazzjoni Dinjija għas-Saħħa tal-Annimali (OIE) għandha rwol ewlieni fil-kategorizzazzjoni ta’ pajjiżi jew reġjuni skont ir-riskju tagħhom tal-BSE. Il-lista fl-Anness tad-Deċiżjoni 2007/453/KE tikkunsidra r-Riżoluzzjoni Nru XXII — Ir-Rikonoxximent tal-Istatus tal-Enċefalopatija Sponġiformi Bovina tal-Membri — adottata mill-OIE f’Mejju 2009 fir-rigward tal-istatus tal-BSE tal-Istati Membri u l-pajjiżi terzi.
            
         
               (4)
            
            
               F’Mejju 2010, l-OIE adottat ir-Riżoluzzjoni Nru 18 — Ir-Rikonoxximent tal-Istatus ta’ Riskju tal-Enċefalopatija Sponġiformi Bovina tal-Membri. Dik ir-Riżoluzzjoni rrikonoxxiet l-Indja u l-Perù bħala pajjiżi li għandhom riskju negliġibbli ta’ BSE u l-Panama u l-Korea t’Isfel bħala pajjiżi li għandhom riskju kkontrollat ta’ BSE. Il-lista fl-Anness tad-Deċiżjoni 2007/453/KE għandha għaldaqstant tiġi emendata biex issir konformi ma’ dik ir-Riżoluzzjoni fir-rigward ta’ dawn il-pajjiżi terzi.
            
         
               (5)
            
            
               Id-Deċiżjoni 2007/453/KE għandha għaldaqstant tiġi emendata skont dan.
            
         
               (6)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2007/453/KE jinbidel bit-test fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-2 ta’ Diċembru 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 147, 31.5.2001, p. 1.
   
      (2)  ĠU L 172, 30.6.2007, p. 84.
   
      ANNESS
      
         ‘LISTA TA PAJJIŻI JEW REĠJUNI
         
         A.   Pajjiżi jew reġjuni b’riskju negliġibbli ta’ BSE
         
         
            Stati Membri
         
         
                     —
                  
                  
                     Il-Finlandja
                  
               
                     —
                  
                  
                     L-Isvezja
                  
               
            Pajjiżi tal-EFTA
         
         
                     —
                  
                  
                     L-Islanda
                  
               
                     —
                  
                  
                     In-Norveġja
                  
               
            Pajjiżi terzi
         
         
                     —
                  
                  
                     L-Arġentina
                  
               
                     —
                  
                  
                     l-Awstralja
                  
               
                     —
                  
                  
                     iċ-Ċilì
                  
               
                     —
                  
                  
                     L-Indja
                  
               
                     —
                  
                  
                     in-New Zealand
                  
               
                     —
                  
                  
                     il-Paragwaj
                  
               
                     —
                  
                  
                     Il-Perù
                  
               
                     —
                  
                  
                     Singapor
                  
               
                     —
                  
                  
                     l-Urugwaj
                  
               B.   Pajjiżi jew reġjuni b’riskju kkontrollat ta’ BSE
         
         
            Stati Membri
         
         
                     —
                  
                  
                     Il-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, il-Pajjiżi l-Baxxi, l-Awstrija, il-Polonja, il-Portugall, ir-Rumanija, is-Slovenja, is-Slovakkja, ir-Renju Unit
                  
               
            Pajjiżi tal-EFTA
         
         
                     —
                  
                  
                     Il-Liechtenstein
                  
               
                     —
                  
                  
                     L-Isvizzera
                  
               
            Pajjiżi terzi
         
         
                     —
                  
                  
                     Il-Brażil
                  
               
                     —
                  
                  
                     il-Kanada
                  
               
                     —
                  
                  
                     il-Kolombja
                  
               
                     —
                  
                  
                     Il-Ġappun
                  
               
                     —
                  
                  
                     il-Messiku
                  
               
                     —
                  
                  
                     il-Panama
                  
               
                     —
                  
                  
                     il-Korea t’Isfel
                  
               
                     —
                  
                  
                     it-Tajwan
                  
               
                     —
                  
                  
                     l-Istati Uniti
                  
               C.   Pajjiżi jew reġjuni b’riskju mhux determinat ta’ BSE
         
         
                     —
                  
                  
                     Pajjiżi jew reġjuni li mhumiex elenkati fil-punti A jew B ta’ dan l-Anness.’